ᱨᱟᱢ ᱢᱚᱱᱫᱤᱨ

ᱨᱟᱢ ᱢᱚᱱᱫᱤᱨ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱟᱭᱳᱫᱷᱭᱟ ᱨᱮ ᱵᱮᱱᱟᱣᱚᱜ ᱠᱟᱱ ᱢᱤᱫᱴᱟᱝ ᱦᱤᱱᱫᱩ ᱢᱚᱱᱫᱤᱨ᱾ ᱱᱚᱶᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱢᱩᱬᱩᱫ ᱵᱚᱸᱜᱟ ᱨᱟᱢ ᱩᱭᱦᱟᱹᱨ ᱟᱱᱟᱜ ᱡᱟᱱᱟᱢ ᱴᱷᱟᱶ ᱨᱟᱢ ᱡᱚᱱᱢᱚᱵᱷᱩᱢᱤ ᱨᱮ ᱢᱮᱱᱟᱜᱼᱟ᱾  

ᱱᱚᱶᱟ ᱴᱷᱟᱶ ᱫᱚ ᱵᱟᱵᱨᱤ ᱢᱚᱥᱡᱤᱫᱽ ᱨᱮᱭᱟᱜ ᱢᱟᱨᱮᱱ ᱴᱷᱟᱶ ᱠᱟᱱᱟ ᱡᱟᱦᱟᱸ ᱫᱚ ᱢᱤᱫᱴᱟᱝ ᱱᱟᱦᱟᱜ ᱵᱮᱼᱤᱥᱞᱟᱢᱤᱠ ᱵᱮᱱᱟᱣ ᱠᱚ ᱫᱷᱟᱥᱟᱣ ᱛᱟᱭᱚᱢ ᱑᱖ ᱥᱚᱛᱟᱵᱫᱤ ᱨᱮ ᱵᱮᱱᱟᱣ ᱞᱮᱱᱟ᱾ ᱑᱙᱔᱙ ᱥᱮᱨᱢᱟ ᱨᱮ ᱨᱟᱢ ᱟᱨ ᱥᱤᱛᱟ ᱨᱮᱭᱟᱜ ᱢᱩᱨᱛᱤ ᱫᱚ ᱢᱚᱥᱡᱤᱫᱽ ᱨᱮ ᱫᱚᱦᱚ ᱦᱩᱭ ᱞᱮᱱᱟ, ᱑᱙᱙᱓ ᱥᱮᱨᱢᱟ ᱨᱮᱭᱟᱜ ᱡᱟᱨᱯᱟ ᱠᱟᱛᱮ ᱚᱱᱟ ᱠᱚ ᱨᱟᱹᱯᱩᱫᱚᱜ ᱢᱟᱲᱟᱝ᱾    ᱒᱐᱑᱙ ,ᱵᱷᱟᱨᱚᱛ ᱨᱮᱭᱟᱜ ᱢᱟᱨᱟᱝ ᱠᱳᱴ ᱫᱚ ᱢᱤᱫᱴᱟᱝ ᱢᱚᱱᱫᱤᱨ ᱵᱮᱱᱟᱣ ᱞᱟᱹᱜᱤᱫ ᱦᱤᱱᱫᱩ ᱠᱚ ᱞᱟᱹᱜᱤᱫ ᱨᱮᱯᱮᱡᱟᱜ ᱦᱟᱸᱥᱟ ᱮᱢ ᱨᱮᱭᱟᱜ ᱨᱟᱭ ᱮ ᱮᱢ ᱞᱮᱫᱟ, ᱟᱨ ᱢᱩᱥᱞᱟᱹ ᱠᱚ ᱢᱤᱫᱴᱟᱝ ᱢᱚᱥᱡᱤᱫᱽ ᱵᱮᱱᱟᱣ ᱞᱟᱹᱜᱤᱫ ᱮᱴᱟᱜ ᱴᱷᱟᱶ ᱠᱚ ᱮᱢ ᱞᱮᱫ ᱠᱚᱣᱟ᱾  ᱵᱷᱟᱨᱚᱛ ᱨᱮᱭᱟᱜ ᱢᱟᱨᱮᱱ ᱥᱟᱨᱵᱷᱮ (ᱮᱹᱮᱥ.ᱟᱭ) ᱠᱷᱚᱱ ᱢᱤᱫᱴᱟᱝ ᱨᱤᱯᱳᱨᱴ ᱥᱟᱹᱵᱩᱫᱽ ᱞᱮᱠᱟᱛᱮ ᱩᱫᱩᱜ ᱥᱚᱫᱚᱨ ᱞᱮᱫᱟᱭ, ᱡᱟᱦᱟᱸ ᱫᱚ ᱵᱟᱵᱨᱤ ᱢᱚᱥᱡᱤᱫᱽ ᱞᱟᱛᱟᱨ ᱨᱮ ᱢᱤᱫᱴᱟᱝ ᱵᱮᱼᱵᱮᱱᱟᱣ ᱨᱮᱭᱟᱜ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱤᱥᱞᱟᱢ ᱨᱮᱭᱟᱜ ᱵᱟᱝ ᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ᱾ ᱮᱱᱠᱷᱟᱱ, ᱮ.ᱮᱥ.ᱟᱭ ᱨᱮ ᱨᱤᱯᱳᱨᱴ ᱫᱚ ᱚᱠᱛᱟᱣᱟᱱ ᱠᱚ ᱫᱟᱨᱟᱭ ᱛᱮ ᱟᱹᱰᱤ ᱜᱟᱱ ᱛᱮ ᱨᱟᱯᱟᱪᱟᱜ ᱦᱩᱭ ᱟᱠᱟᱱᱟ᱾    

ᱨᱟᱢ ᱢᱚᱱᱫᱤᱨ ᱵᱮᱱᱟᱣ ᱮᱛᱚᱦᱚᱵ ᱞᱟᱹᱜᱤᱫ ᱒᱐᱒᱐ ᱥᱮᱨᱢᱟ ᱨᱮᱭᱟᱜ  ᱟᱜᱚᱥᱴ ᱨᱮ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱳᱫᱤ ᱵᱷᱩᱢᱤ ᱯᱩᱡᱚᱱ (ᱛᱚᱨᱡᱚᱢᱟ: ᱛᱷᱟᱯᱚᱱ ᱵᱚᱸᱜᱟ ᱟᱠᱷᱲᱟ) ᱠᱚ ᱥᱟᱯᱲᱟᱣ ᱞᱮᱫᱟ᱾ ᱱᱟᱦᱟᱜ ᱵᱮᱱᱟᱣᱚᱜ ᱠᱟᱱ ᱢᱚᱱᱫᱤᱨ ᱫᱚ ᱥᱨᱤ ᱨᱟᱢ ᱡᱟᱱᱟᱢᱵᱷᱩᱢᱤ ᱠᱨᱤᱥᱛ ᱴᱚᱴᱷᱟ ᱴᱨᱟᱥᱴ ᱫᱟᱨᱟᱭ ᱛᱮ ᱧᱮᱞᱥᱟᱢᱴᱟᱣ ᱦᱩᱭᱩᱜ ᱠᱟᱱᱟ᱾ ᱢᱩᱱᱫᱤᱞ ᱨᱮᱭᱟᱜ ᱮᱛᱚᱦᱚᱵ  ᱒᱒ ᱡᱟᱱᱣᱟᱨᱤ ᱒᱐᱒᱔ ᱨᱮ ᱠᱚᱨᱟᱣ ᱦᱩᱭᱩᱜᱼᱟ᱾

ᱫᱟᱱ ᱨᱮᱭᱟᱜ ᱵᱮᱼᱵᱟᱹᱛᱤᱞ, ᱢᱩᱬᱩᱫ ᱠᱟᱹᱢᱤᱭᱟᱹ ᱠᱚᱣᱟᱜ ᱵᱷᱮᱫᱟ ᱮᱢ ᱠᱟᱛᱷᱟ ᱩᱠᱩ ᱫᱚᱦᱚ ᱟᱨ ᱵᱤ.ᱡᱮ.ᱯᱤ ᱫᱟᱨᱟᱭ ᱛᱮ ᱢᱩᱱᱫᱤᱨ ᱨᱮᱭᱟᱜ ᱨᱟᱡᱽᱟᱹᱨᱤ ᱮᱡᱮᱱᱰᱟ ᱵᱮᱱᱟᱣ ᱠᱷᱟᱹᱛᱤᱨ ᱛᱮ ᱟᱭᱢᱟ ᱜᱟᱱ ᱨᱟᱯᱟᱪᱟ ᱠᱚ ᱧᱮᱞ ᱧᱟᱢ ᱟᱠᱟᱫᱟ᱾